इंडसफूड के नए आयोजनों यथा इंडसफूडटेक और इंडसफूडकेम के प्रस्तावित शुभारंभ पर वाणिज्य मंत्रालय में संयुक्त सचिव केशव चंद्रा ने कहा कि इन दो नए आयोजनों का शुभारंभ भारत के लिए एक बड़ा अवसर है क्योंकि इस दौरान किफायती खाद्य एवं पेय (एफएंडबी) प्रसंस्करण तकनीकों में भारत की क्षमता को प्रदर्शित किया जाएगा। इसके साथ ही इस दौरान खाद्य अवयवों के आपूर्तिकर्ताओं को सार्क अफ्रीका और यूरेसियन देशों के खरीदारों के समक्ष अपने उत्पादों को प्रदर्शित करने का अवसर मिलेगा।